         Psixologiya fani: inson ruhiy olamini ilmiy o’ranish yo’li.
Inson tabiatning eng murakkab va mukammal mavjudotlaridan biri hisoblanadi. Uning nafaqat jismoniy tuzilishi, balki ruhiy olami ham chuqur o‘rganishni talab qiladi. Aynan shu jihatdan biologiya va psixologiya fanlari bir-biri bilan chambarchas bog‘liqdir. Biologiya inson organizmining tuzilishi va faoliyatini o‘rgansa, psixologiya uning ruhiy jarayonlari, his-tuyg‘ulari va xulq-atvorini tahlil qiladi.
Inson ruhan kuchli va sog'lom bo'lsagina jismonan kuchli bo'la oladi. Zero, sahih hadislarda ham payg'ambarimiz shunday marhamat qiladi: "Ogoh bo'linglar! Albatta, jasadda bir parcha go'sht bordir. Qachon u solih bo'lsa, jasadning hammasi solih bo'lur. Qachon u buzuq bo'lsa, jasadning hammasi buzuq bo'lur. Ogoh bo'linglar! O'sha narsa qalbdir..." dedilar. Bu hadisdan ikki xil ma’no tushunish mumkin: birnchisi insonning ruhiy olamini, ruhiyatini diniy taraflama o’rganish zarurligini va ikkinchisi insonning ruhiyatini fan jihatidan o’rganish kerakligini. Diniy jihatdan o’rganish bu – tibbul qulub ya’ni qalb tabobati deb nomlansa, fan tomonidan o’rganish esa psixologiya deb ataladi. 
Ko’pincha odamlar ( shu jumladan men ham psixologiya fani universitetda o’qiladigan fan sifatida qo’shilmagunicha ) din va psixologiya bir-birini inkor qiladi deb o’ylashadi. Lekin bu xato fikr  hisoblanadi. Chunki psixlogiya fani insonni o’zini tushunishga, harakatlarini tahlil qilib, hayotda har tomonlama muvaffaqiyatga erishishga yordam beradi. Eng qiziqarli tomoni shundaki, o’zini kuzatish, tahlil qilish degan tushunchalar dinda ham mavjud. Bu nafsni ya’ni qilayotgan ishlarni sarhisob qilish deganidir. Hazrati Umar ibn Xattob (r.a): “Bugun o’zingni sarhisob qil, ertaga seni o’zingdan oldin sarhisob qilmaslaridan” degan hikmatli gaplari bunga misol bo’la oladi. Xulosa qilib aytish joizki, psixologiya fani insonni ilmiy jihatidan o’zini, xatti-harakatlarini, his-tuyg’ularini tushunishga va ulardan to’g’ri foydalana olish ko’nikmasini shakllantirishga o’z hissasini qo’shadi.
Inson zoti bu dunyodagi barcha narsalarga ishonish uchun isbot talab qiladi xattoki biror bir dinga e’tiqod qilish uchun ham uning qay darajada ilohiyligiga, boshqa dinlardan qaysi jihatiga ko’ra afzalroq ekanligini bilishga qiziqadi. Demak, odamzod dinga e’tiqod qilish uchun isbot talab qilar ekan, boshqa fanlarga nisbatan ham shunday munosabatda bo’ladi. Shu sababli ham biz psixologiya fanini insonning ruhiy olamini ilmiy nazariyalariga asoslanib o’rganadigan fan desak mubolag’a qilmagan bo’lamiz. Darhaqiqat, psixologiya fanidagi har bir nazariyalar yetarlicha tajribalardan o’tkazilib, ilmiy jihatdan to’g’ri deb topilganidan keyin odamlarga yetkaziladi. Misol uchun, inson nega g’azablanishi ,nima sababdan yomon odatlarni o’ziga o’zlashtirib olishi oson-u, yaxshi odatlarni shakllantirishda qiynalishi, nega stressga tushib qolishi, xafa bo’lishi, tushkinlikka tushganda qanday qilib yengib chiqishi, nima uchundir ba’zan o’zining qilayotgan ishlarini anglamay, ongsiz ravishda bajarishi va hokozo. Bu kabi savollarga yechimni topish oddiy holatdek tuyilishi mumkin lekin psixologiya fanining nuqtayi nazaridan kelib chiqib aytish mumkinki, bularning barchasi bekordan bekorga sodir bo’lmaydi balki miyamizda nimalardir ro’y berishi natijasida yuzaga keladi deyiladi. Yuqorida berilgan savollarning javobini topish oson deb o’ylashingiz tabiiy holat lekin bunda biz bilamagn haqiqatlar bor va ushbu haqiqatlar ilm-fandan topiladi. Bu xuddiki siznin haroratingiz baland, tomog’ingiz ham og’riyapti. Bu holatda tabiiyki siz haroratni tushiradigan dori qabul qilasiz. Vaholanki haroratingizning baland bo’lib ketishi tomog’ingiz og’rigani sababli og’rigan bo’ladi. Siz esa aksincha tomog’ingizning og’riganini sababini haroratingiz oshganidan deb o’ylaysiz. Biz tushunmaydigan xatti-xarakatlarimiz, his-tuyg’ularimiz ham ushbu holatga to’g’ri keladi. Biz dardimizga davoni noto’g’ri dori qabul qilisb orqali olamiz va ko’p hollarda o’zimizni o’zimiz tushunmay qolaveramiz. Psixologiya fani esa qilayotgan ishlarimizni, xatti-harakatlarinizni ongli ravishda tushunib, his-tuyg’ularimizni boshqarish imkonini beradi.
Psixologiya fani ilmiy nazariyalarga asoslangan fan hisoblanib, u barcha insonlarga o’zlarini tushunish uchun kerakli fan sifatida xizmat qiladi. 



